cyanic-selkie/wikianc huggingface dataset:
ג'רג' אילש
ביוגרפיה
בצילום של "האביב של בודפשט", "הבית מתחת לסלעים", ו"ברוך הבא, מייג'ור!" אילש יצר סגנון צילום משלו. ג'רג' אילש נחשב למפתח הנורמות המעשיות של צילום קולנוע ריאליסטי והמאסטרו בצילום קולנוע ריאליסטי בהונגריה. הוא היה בעל משמעות תקופתית בתולדות הסרט ההונגרי. בסגנון הצילום שלו הוא הדגיש את הפנים האנושיות, את פניו של השחקן ואת צילומי התקריב.
משאל העם על עצמאות דרום סודאן
ב־7 בפברואר 2011 פרסמה ועדת המשאל את התוצאות הסופיות, התוצאות הראו רוב מוחץ של כ-98.83% להיפרדות מסודאן והקמת מדינה עצמאית בדרום סודאן, התנאי שנקבע לקבלת העצמאות היה רב של לפחות כ-60% אחוזים מהמצביעים ובהתאם התוצאות עברו בקלות את הרף שנדרש.
תגובות ויוזמות מחוץ לסודאן
גם נשיא מצרים, חוסני מובארכ וגם מנהיג לוב מועמר קדאפי נסעו מאוחר יותר לסודאן כדי לנסות להרגיע את הרוחות, שר החוץ המצרי, אחמד אבו אל-רייט טען כי מטרת הפגישה בין המנהיג המצרי לגורמים סודאנים הייתה לוודא כי יתקיים משאל באופן שקוף ואמין.
רמי דומונסל
קורות חיים
דומונסל למד משפטים ולאחר מכן הצטרף להוצאה לאור "טלנדייה" (Tallandier) והיה מנהלה. משנת 1935 היה ראש עיריית אבון (Avon, Seine-et-Marne) שליד פונטנבלו שבצרפת.
יער לביא
כיום (נכון ל-2023) פועל ביער מרכז חינוכי של קק"ל, אשר הוקם ב-1978, וכולל אכסניה ומרכזי לימוד. בנוסף על כך, ביער ישנם שלושה חניונים: חניון לביא, חניון פלוגת הסיור 288 וחניון דרום אפריקה. בפברואר 2022 הוצע על ידי מועצה אזורית הגליל התחתון להקים מכינה קדם-צבאית מעורבת ביער.
האנה לוקס דייוויס
ביוגרפיה
היא הצהירה כי השפעותיה היו במאיות הקליפים סופי מולר ופלוריה סיגיסמונדי.
ברנוביץ'
בשואה
במרץ 1942 דרשו הנאצים לאסוף מספר גדול של יהודים להוצאה מהגטו, ומאחר שראש היודנרט לא מילא את המכסה, הוא ואנשיו נרצחו יחד עם יותר מ-3,000 יהודים באקציה שערכו הגרמנים בגטו בסיוע שוטרים בלארוסים, ליטאים ולטבים. לאחר האקציה מונה שמואל יענקלביץ' לעמוד בראש היודנרט, ולגטו הגיעו מאות יהודים נוספים מיישובי הסביבה, וכאלף יהודים נוספים מטרזיינשטט, אשר נרצחו זמן קצר לאחר הגעתם במשאיות גז בסמוך לעיר. מאות יהודים מהגטו הועברו בתקופה זו למחנות עבודה.
בספטמבר 1942 החלה אקציה שנייה בגטו, במהלכה נרצחו כ-6,000 יהודים, חלקם במשאיות גז, לאחר שנלקחו מהגטו בידי שוטרים בלארוסים ולטבים, ותוך עריכת מצוד אחר יהודים שהסתתרו בו. במהלך האקציה הצליחו להימלט ליערות כ-200 יהודים. לאחר אקציה זו מונה לראש היודנרט בגטו מנדל גולדברג, פליט מסובאלק.
משפט אנגל
ניסוח פורמלי
תהי L אלגברת לי מעל שדה F. אזי L נילפוטנטית אם ורק אם לכל x \in L ההצגה הצמודה נילפוטנט.
הוכחה
בכיוון השני, יש להיעזר בלמה:
בלאו-וייס
בלאוּ-וייס (Blau Weiss; גרמנית: כחול-לבן) הייתה תנועת נוער יהודית בגרמניה.
פרארי
ההתחלה של פרארי (1947–1961)
המכונית הראשונה שכללה את סמל פרארי הייתה פרארי 125 מכונית מרוץ שכללה מנוע בנזין V12 צילינדרים בנפח 1.5 ליטר שנבנתה על ידי אנצו ללא חשק אך בכדי לממן את סקודריה פרארי. ב-12 במרץ 1947, אנצו לקח את המכונית לנסיעת מבחן הראשונה שלה בכבישים הפתוחים. שתי דוגמאות של המכונית הוצגו לראשונה ב-11 במאי 1947 במעגל המרוצים של פיאצ'נצה. זו הייתה הפעם הראשונה שמכונית עם תג פרארי נכנסה למרוצים.
מותו של אנצו פרארי (1988)
באוגוסט 1988 נפטר אנצו פרארי, מותו השפיע על החברה, והשנים המוצלחות של פרארי אשר החלו בשנות ה-60 נעצרו עם תחילת שנות ה-90. מותו של אנצו השפיע קשות על החברה כלכלית ומכירות המכוניות ירדו מ-4,595 שנתיים קודם לכן ל-2,289 מכירות. באותה תקופה המכוניות של פרארי היו ידועות במכניות שלהם אך הנוחות והאיכות ירדו, דבר שהשפיע מאוד על המכירות וכמעט גרם לסגירת פרארי. שנה לפני מותו פרארי בנתה את ה-F40 אשר הוקדשה לסמל את הישגיו. כדי לציין 60 שנה למפעל, הושקה ב-2002 מכונית שנקראה על שמו, פרארי אנצו. עם מותו של אנצו הגדילה פיאט את החזקתה בפרארי לכדי 90%.
מכוניות מרוץ
עד לשנת 1947 אנצו ייצר רק מכוניות מרוץ, בהתחלה בסקודריה פרארי ולאחר מכן באלפא קורסה ובאאוטו אביו קוסטרוזיוני. מכוניות המרוץ של אנצו התאפיינו בסיווג המכונית ברקטה (מכונית ללא שמשה קדמית או חלונות או לפעמים שתי שמשות קטנות אחת ליד השנייה במקום שמשה אחת גדולה). מנועי המכוניות מרוץ הראשונות של אנצו כללו בדרך כלל מנוע עם שתים עשרה צילינדרים בתצורת V בנפחי 1.5 ליטר. מכוניות המרוץ של פרארי בשנים האחרונות כוללות גם מגדשי טורבו והנעה היברידית.
מכוניות חד-פעמיות/התאמה אישית
מסוף שנות האלפיים מאפשרת פרארי ללקוחות לקנות דגם בהתאמה אישית המבוססת על מכונית קיימת של פרארי. הראשונה הוזמנה בשנת 2008 ונחשפה תחת השם פרארי SP1 ומבוססת על הפרארי F430. דגמים אלו נמכרים ללקוח שהזמין ואינם מיוצרת עוד, אך חלקם משמשים למודל לחיקוי לדגמים הבאים של פרארי שמיוצרים בייצור מוגבל או מלא. עד כה יוצרו 17 דגמים חד-פעמיים ללקוחות. פרארי מאפשרת התאמה אישית רק ללקוחות ותיקים של החברה אשר קנו בעבר דגמי פרארי מסוימים.
רשימה מלאה של הדגמים החד-פעמיים של פרארי נמצאת כאן.
פרארי לנד
פרארי לנד, הוא הפארק השני של פרארי שנבנה בשנת 2017. הוא ממוקם בתוך הפארק פורט אוונטורה וורלד. הוא כולל 16 אטרקציות עם הרכבת המאיצה אנכית המהירה בעולם.
פרארי בישראל
להלן נתוני המכירות של פרארי בישראל:
כריסטופר טולקין
ביוגרפיה
כריסטופר ג'ון רעואל טולקין נולד בלידס, הממלכה המאוחדת ב-24 בנובמבר 1924, בנו השלישי והצעיר ביותר של ג' ר. ר. טולקין. התחנך בבתי ספר ובפנימיות במולדתו. במהלך מלחמת העולם השנייה שירת בתור טייס בחיל האוויר המלכותי. לאחר סיום המלחמה למד ספרות אנגלית באוניברסיטת אוקספורד. לאחר מכן הלך בעקבות אביו וטיפח קריירה אקדמית באוקספורד.
יהושע מגנס
הרב מאיר יהושע מגנס (נולד בשנת 1951) הוא ר"מ בישיבת מרכז הרב, מתלמידיו הקרובים של הרב אברהם שפירא.
ביוגרפיה
נולד בארצות הברית לאביו הרב משה מרדכי, במקורו מחסידי אלכסנדר בעיירה ז'עלוב בפולין, ונקרא על שם סבו, אבי אמו, הרב מאיר יהושע רוזנברג, בנו של הרב יהודה יודל רוזנברג. דודו הוא ד"ר ישראל שלמה בן-מאיר. בשנות ה-60 עלה לישראל. למד בישיבת הדרום ובישיבת מרכז הרב, שבה למד שנים בחברותא עם הרב יעקב שפירא, ראש הישיבה כיום.
עונת 1996/1997 בפרמייר ליג
מנצ'סטר יונייטד זכתה באליפות בפעם ה-11 בתולדות המועדון ובפעם השנייה ברציפות.
כדורגלנים מצטיינים
ז'וניניו ממידלסברו זכה בפרס כדורגלן השנה שהוענק על ידי התאחדות שחקני הכדורגל.
אוריאל רוזן
קריירה צבאית
אחרי המלחמה חזר רוזן לשמש קצין ההדרכה של מפקדת גייסות השריון. בשנת 1975 הועלה לדרגת אלוף-משנה, היה מקימה ומפקדה הראשון של חטיבה 211 (שומרי ירושלים) בפיקוד המרכז. שנה לאחר מכן מונה לראש מטה (רמ"ט) אוגדת מילואים משוריינת 49 בפיקוד הצפון והשתתף במבצע ליטני. בשנת 1978 מונה לראש מטה גיס 446 בפיקוד הצפון. בשנת 1981 התמנה לראש מחלקת אימונים באגף ההדרכה במטכ"ל. רוזן פרש מצה"ל בשנת 1985 לעסקים פרטיים.
אדננתוס
גילוי וטקסונומיה
הסוג תואר מדעית לראשונה על ידי ז'אק לבילארדייר בשנת 1805 שהעניק לו את שמו; לבילארדייר לא ציין את המקור לשם, אולם מחקר אטימולוגי מצא שהוא מורכב משתי מילים יווניות ומשמעותו ״פרח בלוטה״. לאדננתוס מספר שמות עממיים במערב אוסטרליה דוגמת: ״מקל בכד״, ״פרח הכד״, ״פרח הבלוטה״ ו״שיח הצמר״. האדננתוס מסווג בתת-משפחת הפרוטאים במשפחת הפרוטאיים, וקרוב בעיקר לסוגים איסופוגון, לוקדנדרון, ספטלה ופרנומוס.
תיאור
האדננתוס הוא צמח ירוק-עד ומופיע בתצורה של שיח משתטח צמוד-קרקע עד עץ קטן בגובה 3 מטר, כאשר רוב המינים הם שיחים זקופים. ישנן שתי צורות עיקריות: מינים עם גבעול אחד עיקרי ועבה שצומח בדרך כלל כשיח זקוף ולעיתים מתעבה כגזע שהופך אותו לדמוי-עץ קטן; מינים עם גבעולים דקים רבים הנובעים משורש או פקעת תת-קרקעית, והם צומחים בצורת שיח קטן ונוטים להשתטח על האדמה. כמו בסוגי פרוטאיים רבים, צורת העלים של מיני האדננתוס משתנה מאוד. למרות שהעלים הם תמיד פשוטים ולא-מורכבים, הם עדיין מגוונים למדי בצורה. אחת הצורות הבולטות היא עלים מפוצלים לשלושה חלקים, שעשויה להתאפיין בפיצולים משניים ברמה קיצונית אצל קבוצה ממיני האדננתוס המכונה ״שיחי צמר״; אצל מינים אלו כל אחד משלושת פיצולי העלה מתפצל בתורו שוב ושוב ועשוי להגיע למעין רשת של 50 פיצולים, כשבתוכה מתפתחים מעין שערות רכות צמריריות. מלבד עלים מפוצלים, צורות נפוצות אחרות הן עלים בצורת מניפה, עלים בצורת אליפסה ועלים דמויי מחט. אצל מינים מסוימים יש בלוטות צוף בעלים בנוסף לצוף הפרחים. העלים בצבע ירוק כהה, בהיר או אפרורי, ואצל אחדים מהמינים העלים העליונים בצבע אדום או ורוד.
מינים
הסוג אדננתוס מכיל בתוכו בין 33 ל-36 מינים לפי טקסונומיות שונות, תלוי בהכללת זני כלאיים טבעיים.
תאמרת עמנואל
תאמרת עמנואל (בגעז: ታምራት አማኑኤል, תעתיק: תאמרת אמנואל; 1888 לערך - ט"ו בטבת תשכ"ד, 31 בדצמבר 1963) היה איש ציבור ישראלי יהודי-אתיופי, פרופסור, רב ומשכיל. אחד מהאישים הבולטים ביותר שצמחו מקרב קהילת ביתא ישראל בעת החדשה מכונה לעיתים "מבשר התחייה". אחד האישים החשובים ביותר שתרמו לתחיית ביתא ישראל.
1921 - 1936
תאמרת ראה את עצמו לא רק כיהודי-אתיופי, אלא כאתיופי נאמן למולדתו. בשנותיו באיטליה ראה בחלחלה את עליית הפשיזם. הוא היה ביחסים טובים עם הממשל האתיופי, אך גרם לתקרית דיפלומטית בין אתיופיה לאיטליה כאשר תרגם לאמהרית ופרסם מאמר אנטי-פשיסטי ב-1927. ייתכן שבעקבות כך הוכנס תאמרת לכלא למשך יומיים; בפקודת יורש העצר דאז ושליט הממלכה ראס טפרי (לימים הקיסר היילה סלאסי), בית הספר היהודי נסגר ליממה, כדי לרצות את האיטלקים ולהראות שה"עבריין" נענש. תאמרת היה גם נשיא "המועצה להשכלת העם" באתיופיה והיווה את המרכיב המשמעותי בהכנת המילון האמהרי הראשון. הקיסר התכוון להעניק לו את התואר "ליקה מאמרן" (זקן החכמים), אך תאמרת סירב לקבל את התואר. תאמרת הוא שהצליח לשכנע את הקיסר, היילה סלאסי, לקבל פליטים יהודים שנמלטו מגרמניה הנאצית שכבר לא הייתה בטוחה ליהודים.
ספר הג'ונגל 2
עלילה
בגירה, אשר שומע מהפילים על כך שבני אדם נכנסו לג'ונגל בחיפוש אחר מוגלי, שאנטי וראנג'ן, מנסה לשכנע את באלו שמקומו של מוגלי בין בני האדם, אך בתגובה לוקח הדוב את חברו האדם ויחד הם הולכים להתחבא בארמונו לשעבר של מלך הקופים לואי. בזמן שהייתם שם, מספר באלו לקופים כמה סבל מוגלי בכפר בני האדם, אך מתוך כך מתמלא מוגלי געגועים אל הכפר ואל משפחתו המאמצת. כאשר הולך מוגלי בין העצים לבדו, הוא פוגש לפתע בשאנטי וראנג'ן, אך שוכח להזהיר אותם בנוגע להסכם שקבע עם באלו. באותו הרגע מופיע הדוב בשאגה, ומפחיד את שאנטי וראנג'ן, שבורחים אל תוך הג'ונגל בבהלה. מוגלי, בזמן ניסיונו לרוץ אחריהם ולהתנצל, נתקל לפתע בשירחן, שמתחיל לרדוף אחריו מיד. שאנטי מבחינה במצוקתו של מוגלי, וכשרצה להצילו היא מותירה את ראנג'ן לבדו. הילד הקטן חובר אל באלו ובגירה, שמנסים אף הם לעזור למוגלי להמלט משירחן.
פרנק פינלי
קריירה
בשנת 2002 גילם פינלי את אביו של הפסנתרן היהודי פולני המוכשר ולדיסלב שפילמן (אדריאן ברודי) בדרמת השואה של רומן פולנסקי "הפסנתרן".
קורמורן (סוג)
הקורמורנים הם קרובים רחוקים של הסולה ושל הנחשון וקרבה רחוקה יותר של השקנאי בעל השק העצום. לקורמורנים ישנו צוואר קצר ומעט מעוקל, מקור המעוקל בקצהו, עיניים בעלי עדשה האטומה למים והם בעלי כנפיים חלשות מעוף אך רגליים העוזרות לשחות היטב מתחת למים.
בחירת עם ישראל
רעיון מרכזי ביהדות הוא בחירת עם ישראל על ידי אלוהים להיות עמו. הרעיון מופיע פעמים רבות בתורה מסיפורי שלושת האבות ואילך ובא לידי ביטוי בקטעי תפילה שונים, בין השאר בברכות התורה, בברכה שלפני קריאת שמע בתפילות החגים, ובקידוש ליום טוב (בחלק מהנוסחים גם בקידוש לשבת). רעיון הבחירה מהווה אבן יסוד ביהדות. גם הכנסייה הנוצרית טוענת להיותה היורשת היחידה של הבחירה.
אהרן הגדול מקרלין
קורות חייו
דברי תורתו הובאו בכתבי תלמידיו ובעיקר בספרי נכדו, רבי אהרן מקרלין (השני), מחבר הספר "בית אהרן". את מקומו של רבי אהרן הגדול מילא תלמידו וחברו, רבי שלמה מקרלין, שהיה אחראי גם על גידולו וחינוכו של רבי אשר מסטולין (הראשון), בנו של רבי אהרון והאדמו"ר השלישי בשושלת. מחסידות קרלין הסתעפו חסידויות לודמיר, לכוביץ', קוברין, סלונים וקודינוב.
חוף ריימיל
מקור השם
החוף נקרא על שמו של ג'ון רידוך ריימיל מאוסטרליה שעמד בראש המשלחת הבריטית אל ארץ גרהאם - משלחת גאופיזית ומחקרית אל ארץ גרהאם באנטארקטיקה בין השנים 1934 ל-1937.
זמרשת
האתר פועל כחוק וברישיון אקו"ם, ועל כן מרבית הביצועים לשירים המובאים בו אינם ניתנים להורדה אלא מוצעים להאזנה חופשית של הציבור בלבד.
אמה עברייה
ייעוד
התורה דורשת שאמה עבריה תמכר רק למי שיכול לקיים בה את מצוות ייעוד; הוא – או לחלופין בנו, ולכן אינו יכול למוכרה למי שאינה יכול להנשא עמו, כמו לבנו (שהוא אחיה) שאינו יכול להנשא עימה, לא הוא שהוא אחיה ולא בנו שהיא אחות אביו. אך דין זה תקף רק באופן שאין קרובים אלו יכולים להנשא עימה בשום אופן, וגם אם קידשו אותה אין חלים עליה קידושין. לעומת זאת, מותר למוכרה למי שהיא יכולה להנשא עמו באיסור, כמו אלמנה לכוהן גדול, שהאיסור הוא איסור לאו ולא איסור כרת, וכאשר הוא מקדש אותה תופסין הקידושין וחלין עליה.
גבעה (יהודה)
משמעות האזכור המקראי
גִּבְעָה נזכרת כאמור ברשימת ערי יהודה. רשימה זו מתוארכת במחקר לחציה השני של תקופת המלוכה. היא ערוכה בסדר גאוגרפי לא חמור, ונחלקו הדעות אם שיקפה חלוקה מנהלית של ממלכת יהודה, ובאיזה שלב: בימי חזקיהו טרם מסע סנחריב, או סביב ימי יאשיהו בשלהי התקופה. מכלל המחקר ומסקר הר יהודה כולו עולה כי תארוך לימי חזקיהו אפשרי, אך יש עדיפות לתארוך לימי יאשיהו. גִּבְעָה התקיימה, איפוא, בתקופה זו.
יזהר אשדות
המאה ה-21
בשנת 2001 השתתף אשדות בהלחנת, הפקת ועיבוד מספר שירים באלבומו השני של מיכה שטרית, "סנטיאגו דה קובה", בהם הלהיט "נמנע ממך". כעבור שנה עיבד את החידוש של שרית וינו-אלעד וחני פירסטנברג לשיר "דרכנו", אשר הלחין במקור לדני בסן. החידוש זכה להצלחה רבה, ונבחר "שיר השנה" במצעד הפזמונים של התחנות רשת ג' וגלגלצ. בנוסף עיבד אשדות באותה שנה את אלבומו המצליח של דויד ברוזה "זה הכל או כלום", בו בלטו שיר הנושא ו"בוכה אל הקירות". בשנת 2003 הפיק אשדות את "חיות מחמד", אלבומם השלישי של להקת "מוניקה סקס", שכלל, בין השאר, את השירים "הקונפורמיסט", "מספיק בנאדם", וקאבר לשירו של יוסי אלפנט, "שומר אריות".
בשנת 2007 הוציא אשדות אלבום אוסף שני, "הלילות שלנו". בנוסף לשיריו הישנים, הקליט אשדות לאלבום שלושה שירים חדשים: "כביש לכיוון אחד" אשר הלחין למילים שלו ושל צוף פילוסוף, "לאן פנינו עכשיו", ו"מטעי הדובדבן של אוקראינה", בו שיתף פעולה עם מוקי. באותה שנה יצא אלבומה השני של רונה קינן, "עיניים זרות", בהפקה ועיבוד של אשדות.
שיר הנושא מתוך האלבום, "עניין של הרגל", שאת מילותיו כתבה אלונה קמחי, עורר סערה ציבורית בשל תוכנו. השיר מתאר את ההשפעה שיש לשגרה בשטחים על חיילי צה"ל, שגרה שלעיתים, לדעת מחברת השיר, מביאה אותם לנהוג באכזריות ובחוסר חמלה. השיר נפסל להשמעה ב"גלי צה"ל" בתוכניות שאינן תוכניות אקטואליה, ואף תחנות אחרות בחרו להדירו.
ראש שירותי בריאות הציבור של ארצות הברית
ראש שירותי בריאות הציבור מועמד על ידי נשיא ארצות הברית ומאושר על ידי הסנאט של ארצות הברית.
פונקציה היפרגאומטרית
רקע; הגדרות וסימונים
כאשר (A(n ו-(B(n הם פולינומים של n.
למשל, במקרה של הטור שמייצג את הפונקציה האקספוננציאלית:
באמצעות סימן פוקהאמר (Pochhammer symbol):
הקשרים המתמטיים של גאוס
לפיכך, יש בדיוק:
השבר המשולב של גאוס
גאוס נעזר בקשרים שמצא כדי לגזור מספר דרכים לרשום את המנה של שתי פונקציות היפרגאומטריות כשבר משולב, למשל:
הילד (מלחמת הכוכבים)
הילד קיבל הכרה חיובית להפליא מצד מעריצים ומבקרי טלוויזיה, נחשב לדמות הפריצה של התוכנית והפך במהרה לתופעת אינטרנט פופולרית. הגרדיאן כינה אותו "הדמות החדשה הגדולה ביותר של שנת 2019", ההוליווד ריפורטר טען כי הדמות "מייצגת את עתידה של הוליווד". כותבים רבים תיארו את הילד כחלק מרכזי בהצלחת דיסני+. הילד נשמר בסוד ונגרע במכוון ממסע שיווק המרצ'נדייז של הסדרה, לפני שידורה. כתוצאה מכך, מרצ'נדייז של הילד לא היה זמין מיידית לאחר הופעת הבכורה שלה בסדרה, שלדעת כמה אנליסטים הביאה לדיסני הכנסות של 2.7 מיליון דולר. בוב אייגר, מנכ"ל דיסני בעת הצגת הבכורה של הסדרה, הגן על האסטרטגיה הזאת שמנעה חשיפת ספוילר חשוב.
מרגרט קוואלי
שרה מרגרט קוואלי (באנגלית: Sarah Margaret Qualley; נולדה ב-23 באוקטובר 1994) היא שחקנית ודוגמנית אמריקאית.
ביוגרפיה
כשנולדה, משפחת קוואלי התגוררה בחווה במיזולה, מונטנה. הם עברו לאשוויל, קרוליינה הצפונית, כאשר מרגרט הייתה בת ארבע. הוריה של קוואלי נפרדו כשהייתה בת חמש, והיא חילקה את זמנה באופן שווה בין כל הורה. במשך שנים רבות התגוררו הוריה במרחק של שלושה קילומטרים זה מזה. בית משפחתה עם מקדואל נמצא בקרוליינה הצפונית.
דוגמנות
לראשונה הופיעה קוואלי כדוגמנית בגיל 16 במהלך שבוע האופנה בניו יורק, בתצוגה של מעצבת האופנה אלברטה פרטי. היא דגמנה בשבוע האופנה בפריז אביב/קיץ 2012 עבור חברות האופנה ולנטינו ושאנל. היא שוב צעדה על המסלול בתצוגה של שאנל במהלך תצוגת הסתיו/חורף לשנת 2012 של החברה. קוואלי הצטלמה למגזינים כמו ווג, וואניטי פייר. קוואלי הופיעה בפרסומת של ראלף לורן לקולקציה של עונת סתיו/חורף 2016, שצולמה על ידי סטיבן מייזל.
משחק
קוואלי הופיעה לראשונה על המסך בשנת 2013, בתפקיד קטן בסרטה של ג'יה קופולה "פאלו אלטו". היא קיבלה את התפקיד מכיוון שבמקרה ביקרה את החבר שלה, נאט וולף ששיחק בסרט. ביוני 2013 לוהקה קוואלי לתפקיד חוזר בסדרת הטלוויזיה של HBO, "הנותרים". קוואלי חזרה לשחק בסדרה בעונות השנייה והשלישית שלאחר מכן של הסדרה בשנים 2015 ו-2017, בהתאמה.
וידאו קליפים, משחקי וידאו ופרסומות
בשנת 2015 הופיעה קוואלי בסרט פרסומי קצר "L'Américaine" של חברת האופנה האמריקאית טורי בורץ'. קוואלי מופיעה כדמות המרכזית בפרסומת שביים ספייק ג'ונז עבור חברת האופנה KENZO. לפרסומת הקצרה לשנת 2016 חיבר כריאוגרפיה הכוריאוגרף ריאן האפינגטון. עם זאת, חלק ניכר מהריקודים אלתרה קוואלי בעצמה. קוואלי ואחותה רייני הופיעו בקליפ של הסינגל "Sweet Sound of Ignorance" של הזמרת הצרפתייה סוקו.
חיים אישיים
באוקטובר 2020 החלה לצאת עם השחקן שיה לה-באף לאחר שכיכבו יחד בקליפ לשיר "Love Me Like You Hate Me" של אחותה רייני. מערכת היחסים של קוואלי ולה-באף הסתיימה בינואר 2021 בעקבות האשמות של חברתו לשעבר, הזמרת FKA Twigs הכוללות פגיעה מינית ותקיפה. בספטמבר 2021, בראיון למגזין הארפר'ס בזאר, אמרה קוואלי כי היא מאמינה להאשמות נגדו.
בית הכנסת ברובע פבריק
תולדותיו
ישנה מחלוקת לגבי שנת הקמתו של בית הכנסת המקורי, יש הסוברים שהיה זה בשנת 1838 ויש הסוברים שהיה זה בשנת 1841. לאחר הקרע ביהדות הונגריה, התפצלו יהודי העיר לשלוש קהילות נפרדות, ובית הכנסת שימש את עדת הסטטוס קוו. כעבור עשרות שנים הפך לנאולוגי. ב-3 בספטמבר 1899 נחנך המבנה הקיים עד היום, שנבנה מכספי תרומות שנאספו בעיקר על ידי ראש הקהילה, אלכס קוהן. בטקס חנוכתו, שבו דרש דרשה חגיגית הרב ד"ר יעקב זינגר, נכח גם ראש העיר, קארוי טלביס.
בית משפט לעניינים מקומיים
סמכות עניינית
ג. תיקי ברירת משפט - תיקי חניה שבהם ביקשו אזרחים להישפט.
לפי חוק בתי המשפט, יש לבית משפט השלום סמכות מקבילה לדון בעניינים מקומיים, וההוראות החלות על בית משפט השלום בעניינים פליליים חלות אף על בית משפט מקומי.
חזקה דרבא
דברי רבא והמחלוקת בעניינם
מדברי רבא אודות הבת למדו פוסקי ההלכה גם לגבי הבן.
יישומים מעשיים
על סמך ההבחנה האמורה בין דינים מן התורה לבין דינים שקבעו חז"ל נפסק להלכה, שמי שהגיע לגיל מצוות יכול להצטרף למניין ואף להיות שליח ציבור גם אם לא נבדקה התבגרותו הגופנית, מפני שהתפילה בציבור היא חובה מדרבנן בלבד. לעומת זאת אינו יכול להוציא ידי חובה בקידוש בליל שבת, שהוא חובה מן התורה. לגבי אפיית מצות המיועדות לאכילה בליל הסדר נחלקו הפוסקים: יש אומרים שחובה מן התורה לעשותן על ידי גדולים לשם מצווה, ולכן אין לסמוך על חזקה דרבא, ויש מתירים.
גרשון שופמן
ביוגרפיה
בתחילת 2017 הופיע לראשונה אוסף סיפורים מן השנים 1913–1938 בתרגום לגרמנית.
שמואל רוזנטל
קריירה בנבחרות ישראל
ביוני 1965 ערך את הופעת הבכורה שלו במדי נבחרת ישראל במשחק מול נבחרת בולגריה, במסגרת המשחקים המוקדמים לטורניר הגביע העולמי של 1966. אחר כך שיחק בנבחרת ישראל‏, בעת שזכתה במקום השלישי בגביע אסיה בכדורגל 1968, והוזמן פעמיים להיות חבר בנבחרת כוכבי אסיה. ב-1968 השתתף באולימפיאדת מקסיקו סיטי במדי נבחרת ישראל שסיימה במקום החמישי בטורניר. ב-1970 השתתף עם נבחרת ישראל בהעפלה לטורניר המונדיאל שנערך במקסיקו, ושיחק בהרכב הראשון בשלושת משחקי שלב הבתים מול נבחרת אורוגוואי, מול נבחרת שוודיה ומול נבחרת איטליה. ב-43 המשחקים שלו בנבחרת הוא שיחק בעיקר בתפקידים הגנתיים.
פרויד (סדרת טלוויזיה)
ב-15 במרץ 2020, רשת "ORF" שידרה את שני הפרקים הראשונים, ואילו ב-18 במרץ וב-22 במרץ 2020, היא שידרה ששת הפרקים האחרונים. הסדרה עלתה לשידור בכל פלטפורמות המדיה של "נטפליקס" ב-23 במרץ 2020.
הפקה
צילומי העונה הראשונה התקיימו מ-8 בינואר עד 21 במאי 2019 בווינה ובפראג. הסדרה נוצרה על ידי מרווין קרן, והיא הופקה על ידי החברות "Wiener Suttle Film" ו-"Fiction Bavaria".
המעצב מקס וולקוניג היה אחראי על עיצוב התלבושות, התפאורנית ורנה וגנר הייתה אחראית על עיצוב התפאורה, המאפרים דניאלה סקאלה ומרטין גייסלר היו אחראים על איפור השחקנים והמלהקת אווה רוט הייתה אחראית על עבודת הליהוק.
פרשת סרן ר'
התקרית
הצגת התקרית להלן 31.26794°N, 34.25089°W מבוססת על פסק הדין של בית המשפט המחוזי בירושלים (הצגה זו לא נסתרה בערעור לבית המשפט העליון).
סיקור התקרית באמצעי התקשורת
העיתון ידיעות אחרונות פרסם כתבה במוסף סוף השבוע תחת הכותרת:
תוכנית "עובדה"
ב-22 בנובמבר 2004, היום בו הוגש כתב האישום נגד סרן ר', שודר בתוכנית "עובדה" תחקיר עיתונאי שהשתמש בצילומים מחקירת סרן ר' במצ"ח, צילומי אמצעי תצפית אלקטרוני מהמוצב שכלל הקלטות מרשת הקשר, וצילומי וידאו של חיילי הפלוגה, ביחד עם צילומי אילוסטרציה, להעביר את העובדות שנטענו בכתב האישום נגד סרן ר', ללא שהוצגה גרסתו של סרן ר' או האפשרות שכתב האישום אינו נכון. במבוא למשדר הצהירה אילנה דיין: "התמונות האלה, מייד תראו, לא משאירות כמעט פירור מהתחקיר המבצעי שבוצע בתוך הצבא".
בעקבות שידור "עובדה"
הרמטכ"ל משה יעלון הגיב לתחקיר ב-12 בדצמבר 2004: "זו כתבה שקרית, מזעזעת ורעה מאוד", יעלון האשים את צוות התוכנית בעריכה מגמתית ושקרית של חומרים, שיצרו רושם מוטעה כאילו חיילים ירו לעברה של הילדה, צחקו ולאחר מכן חגגו. הוא טען כי בכתבה חוברו אירועים מזמנים שונים.
קטע ירי המא"ג וההתנצלות בעקבותיו
בית המשפט המחוזי ביקר את תוכן התנצלות זו, משום שלדידו אינה מתקנת את הבעיה העיקרית של צילומים אלו, תחושת הזחיחות לכאורה בה היו החיילים באירוע:
תגובות לפסק הדין של בית המשפט המחוזי
האגודה לזכות הציבור לדעת העניקה את פרס ביקורת התקשורת למשפחתו של סרן ר', "ועדת הפרס קובעת כי מדובר במופת למלחמה אמיצה ועיקשת של אנשים מן השורה למען אתיקה ויושרה בעשייה העיתונאית הישראלית. הפרס יוענק לאביו של סרן ר', כנציג המשפחה".
ציונות סוציאליסטית
ציונות סוציאליסטית הוא זרם בתנועה הציונית שביקש לשלב את הציונות עם ערכי הסוציאליזם ולהקים בארץ ישראל חברה יהודית לאומית המבוססת על עקרונות הצדק והשוויון החברתיים. מפלגות ותנועות ציוניות-סוציאליסטיות היו דומיננטיות בתהליכים שקדמו להקמת מדינת ישראל ובעיצוב דפוסי הממשל והחברה בשנותיה הראשונות של המדינה.
עד הקמת מדינת ישראל
לאחר מלחמת העולם הראשונה התרחבה והתעצמה פעילותן של מפלגות ותנועות נוער ציוניות-סוציאליסטיות בפולין, ליטא, לטביה,צ'כוסלובקיה, רומניה והונגריה, תוך שהן מקיימות קשרים הדוקים עם המפלגות האחיות בארץ ישראל, ומנהלות מאבק חריף כנגד מפלגת הבונד והמפלגה הקומוניסטית שקסמו אז לצעירים יהודים רבים. ב-1919 בארץ ישראל התאחדו מפלגת פועלי ציון וקבוצת ה"בלתי מפלגתיים" בהנהגת ברל כצנלסון והוקמה מפלגת אחדות העבודה. ב-1930 התאחדה אחדות העבודה עם מפלגת הפועל הצעיר. המפלגה המאוחדת - מפא"י - הפכה במהלך שנות השלושים למפלגה הגדולה והמשפיעה ביותר בארץ ישראל ובתנועה הציונית. מפא"י דגלה בסוציאליזם הרפורמיסטי, שברל כצנלסון קרא לו ציונות קונסטרוקטיבית או קונסטרוקטביזם מהפכני. מקבילה לה בפולין הייתה "מפלגת העבודה הציונית - התאחדות." ב-1920 הקימו המפלגות הציוניות-סוציאליסטיות את ההסתדרות הכללית של העובדים העברים בארץ ישראל כדי לאגד את העובדים היהודים. שכירים למקצועותיהם ועובדים עצמאיים "החיים על יגיעם".
דב בר בורוכוב
דב בר בורוכוב (1881-1917) השתמש במרקסיזם ככלי לניתוח הכלכלה. הוא ראה את מלחמת המעמדות כאבן פינה במאבקו של העם היהודי. לדעתו הצלחת היהודים מעוררת קנאה בקרב הנוצרים, מגבירה את האנטישמיות ומהווה עידוד להגירה. בעיית היהודים לפי בורוכוב:
קונסטנטין השני, קיסר בולגריה
עלייתו לשלטון
קונסטנטין השני היה בנו יחידו של איוון סרצימיר ושל אנה מוולאכיה, ביתו של הנסיך ניקולה אלכסנדרו ונכדו של איוון אלכסנדר. הוא הוכתר כקיסר משותף ביחד עם אביו כנראה לפני שנת 1395 ונשלח למשימה דיפלומטית בבירה הכבושה טרנובו כדי לקבל את הסכמת העות'מאנים להמשך שליטתו. מצוין, כי העות'מאנים קיבלו אותו בסבר פנים יפות, הרעיפו עליו כבוד מלכים וציפו שיהיה פחות דומיננטי מאביו ונתון יותר לשליטתם. מספר מקורות טוענים, שכבר בשלב זה הפך וסל עות'מאני.
3G
ההתפתחות מהדור השני
רשתות GPRS התפתחו לרשתות EDGE שפועלות בקידוד 8PSK. רשתות אלו תומכות לאחור בטכנולוגיות קודמות לתקשורת סלולרית ובנויות כהרחבה לרשתות ה-GSM המקוריות, כך שאפשר להעביר על אותם חריצי זמן TDM-ים פי 3 מהיכולת הקודמת, ולהעביר בה נתונים במיתוג מנות. EDGE יכול להחשב כתשתית קשר רדיו מסוג דור 3, והוא אכן חלק מהתקן של ITU לדור השלישי, אך לרוב מתייחסים אליו כדור 2.75. EDGE נפרס לראשונה בתחילת שנת 2003 על ידי רשת Cingular האמריקאית (כיום חלק מ-AT&T).
אבטחת מידע
רשתות הדור השלישי מאפשרות אבטחת מידע טובה יותר מקודמותיהן. מכשירי הדור השלישי יכולים לאמת את זהות הרשת שאליה הם מתחברים, ובכך להיות בטוחים שהם מתחברים לרשת הרצויה ולא לרשת מתחזה.
שאם 69
הקמת הלהקה
להקת שאם 69 הוקמה בשנת 1976 בהרשאם, עיירה מדרום-מזרח ללונדון, במחוז סארי שבבריטניה.
פירוק הלהקה
הלהקה נודעה בהופעותיה החיות, ומשכה קהל גדול של גלוחי ראש, מכל גוני הקשת הפוליטית - שמאל, ימין וא-פוליטיים. חלק מאוהדי הלהקה קראו לעצמם "Sham Army" והיו בהם אנשים מהחזית הלאומית הבריטית, מפלגת ימין קיצונית, וכן גלוחי ראש נאו-נאצים. בהופעות ג'ימי פרסי קרא לקהל להתגבר על המחלוקות ביניהם ולאחד כוחות נגד האויב המשותף, אך ללא הועיל. ברוב ההופעות אירעו עימותים אלימים ומהומות, דבר שתסכל מאוד את חברי הלהקה, שנטו לשמאל ואף ניגנו מספר פעמים בסדרת ההופעות "Rock Against Racism" שבהן מחו אמני רוק נגד הגזענות בחברה הבריטית באותה תקופה. כמו כן, מתופף הלהקה באותה תקופה, מארק קיין, היה יהודי.
חידוש הפעילות
בשנת 2011 חודש הקשר בין ג'ימי פרסי לחברי שאם 69, ובשנת 2012 פרסי רשם את שם הלהקה כסימן רשום. הלהקה התפצלה למעשה לשתי להקות, ששתיהן פעילות כיום ומופיעות תחת השם "Sham 69":
השימוש בשירי הלהקה
בשנת 1995 השתמשה רשת מקדונלד'ס בשיר "If the Kids Are United" בפרסומותיה. ג'ימי פרסי, שהוא צמחוני, גינה את השימוש בשיר ואמר על מקדונלד'ס שהם "חברה רב-לאומית שמתעללת בבעלי חיים ובבני אדם."
בשנת 2005 השתמש טוני בלייר בשיר "If the Kids Are United" בכנסים של מפלגת הלייבור. כתגובה הוזמנו חברי הלהקה לאולפן ה-BBC ושם ניגנו גרסה של השיר עם המילים הבאות: "מר בלייר / אנחנו יודעים שאכפת לך / אז תחזיר אותם הביתה / אל תשאיר אותם שם". כוונת הלהקה הייתה לחיילים הבריטים שנשלחו לעיראק לאחר הפלישה האמריקאית ב-2003.
היילי ויליאמס
קריירה מוזיקלית
בשנת 2007, היא הופיעה בקליפ "Kiss Me" של להקת ניו פאונד גלורי.
עיטור ההצטיינות של צבא העם הלאומי
עיצוב
על החזית של העיטור יש מלח, איש אוויר וחייל רגלים המייצגים את שלושת ענפי הצבא ומתחתהם כתוב DDR (ראשי התבות בגרמנית של הרפובליקה הדמוקרטית הגרמנית) משני צידי הכיתוב יש עלי אלון (סמל גרמני מסורתי) עם בלוטים. המילים "FÜR HERVORRAGENDE VERDIENSTE" (בשביל הצטיינות יוצאת מן הכלל) חרותים על הצד העליון של העיטור ועל הצד התחתון חרותים המילים "NATIONALE VOLKSARMEE" (צבא העם הלאומי).
שלמה יידוב
בשנות ה-80
באלבום "חולם בספרדית", שיצא ב-1988, חזר יידוב בפעם הראשונה לשורשיו המוזיקליים וביצע שירים ממיטב הקלאסיקה הארגנטינאית (אדוארדו פאלו, קרלוס גרדל ועוד) בעיבודים חדשים. מתוך האלבום הצליח במיוחד השיר "חולם בספרדית" (מילים: אהוד מנור). האלבום זכה להצלחה גדולה ומכר עד היום למעלה מ-35,000 עותקים.
בשנות ה-2000
ב-2012 הופיע יחד עם אלון אולארצ'יק, אפרים שמיר ושם-טוב לוי במופע שנקרא "הרביעייה".
ביולי 2014 החל להגיש תוכנית לילה אישית בתחנת הרדיו 88FM. בנובמבר 2014, לרגל 40 שנה לצאת האלבום "קצת אחרת", נערך ב"אוזן בר" בתל אביב מופע מחווה לאלבום בניהולו המוזיקלי של נדב הולנדר. בסוף המופע עלו גרוניך, לוי ויידוב לבמה והצטרפו לנגנים האחרים בביצוע הקטע "קווינטה". באותו חודש גם הופיע עם הזמרת רות דולורס וייס.
קומסקו
היסטוריה
בשנת 1982 עזב מקס בורן את החברה, ומכר את מניותיו בה בחזרה לבלקווד-הודג'.
בין השנים 2011–2014 רכשה קומסקו, בשלבים, 49% ממניות סמיקום לקסיס.
כריסטופר נבינסון
1916
כמה סופרים ופוליטיקאים מפורסמים ביקרו בתערוכה שזכתה לסיקור עיתונאי נרחב ונבינסון הפך למפורסם.
יחסי מאוריציוס–מדגסקר
הסכמים
במרץ 2019, נחתמו שלושה מזכרי הבנות על ידי שתי המדינות בתחומי השכלה על יסודית, מחקר מדעי, סיוע משפטי הדדי וכן הרמוניזציה של נורמות מדעיות.
מזכיר השיכון והפיתוח העירוני של ארצות הברית
מזכיר השיכון והפיתוח העירוני של ארצות הברית (באנגלית: United States Secretary of Housing and Urban Development) הוא ראש מחלקת השיכון והפיתוח העירוני של ארצות הברית, חבר בקבינט של ארצות הברית ובמקום ה-13 בסדר הירושה של נשיא ארצות הברית. המשרה נוצרה עם היווצרות המחלקה על ידי הנשיא לינדון ג'ונסון ב-9 בספטמבר 1965.
עוצבת הפלדה
מלחמת יום הכיפורים
כוחות האוגדה הגיעו לסיני בלילה שבין ה-7 ל-8 באוקטובר, עם שחר יום ב' ה-8 באוקטובר, פתחו במתקפת נגד על ראשי הגשר של הארמייה השנייה בגזרות המרכזית והצפונית של תעלת סואץ. המתקפה הייתה בבחינת כישלון חרוץ עבור צה"ל כאשר 72 טנקים נפגעו וחיילים מגדודו של אסף יגורי והוא עצמו, נלכדו על ידי כוחות מצרים ונלקחו לשבי. כישלון זה הוא שמנע מצה"ל לנקוט פעולות יזומות מאסיביות כנגד המצרים, כאשר למעשה עד ל-14 באוקטובר הוא עסק בעיקר בשיקום הכוח של שלוש האוגדות כהכנה לבלימת ההתקפה המצרית המתקרבת.
מלחמת לבנון הראשונה
ב-25 ביוני, עקב התקדמות אוגדה 96 מביירות לכיוון מזרח, והתקדמות האוגדה שתוגברה בחטיבת גולני לכביש ביירות דמשק מדרום, החלו הסורים להימלט מזרחה, במטרה להימלט מכיתור על ידי כוחות צה"ל. כביש ביירות דמשק מביירות ועד רואייסאת צופר, היה בשליטת כוחות צה"ל.
הכפפה לפיקוד הדרום
ב-26 בינואר 2016 התקיים טקס מעבר האוגדה מפיקוד מרכז, לפיקוד דרום, במסגרת ארגון האוגדות הסדירות בתוכנית הרב-שנתית "גדעון". יחד עם מעבר האוגדה לפיקוד הדרום, הוכפפה אליה חטיבת גבעתי (חטיבה 84) שהייתה תחת פיקוד ישיר של מפקדת פיקוד דרום לפני כן.
איסוף מידע רשתי
פרטים תפעוליים
בצו של בית המשפט למעקב מודיעין זר (FISC) מ-3 באוקטובר 2011, נאמר כי איסוף מידע רשתי מהווה כ-9% מסך כל 250 מיליון תקשורת האינטרנט אותם NSA אוספת בסמכות סעיף 702 FAA מדי שנה. במהלך המחצית הראשונה של 2011, NSA רכשה כ-13.25 מיליון תקשורת אינטרנט באמצעות איסוף מידע רשתי. אף ע פי שמדובר בסכום קטן יחסית, הצו הממשלתי קובע כי איסוף מידע רשתי הוא משמעותי מכיוון שהוא מכיל סוגים מסוימים של מידע מודיעיני זר בעל ערך, אך הוא עדיין כרוך באיסוף מיליוני סוגי תקשורת אינטרנט מדי שנה, ובלתי אפשרי ל-NSA להוציא מכלל תקשורת מקומית, שנאסף עקב קשיים טכניים.
עבאס קיארוסטמי
ביוגרפיה וסגנון
מוטיבים חוזרים בעבודתו של קיארוסטמי כוללים שימוש בילדים כפרוטגוניסטים, סרטים נרטיביים בסגנון של סרטים תיעודיים, סיפורים המתרחשים בכפרים, ושיחות המתנהלות בתוך מכוניות המצולמות במצלמות המקובעות בתוך גוף המכונית. הוא גם ידוע בשימושו בשירה איראנית קלאסית ומודרנית בדיאלוגים, בשמות ובנושאים של סרטיו. יצירותיו המוכרות ביותר כוללות את "טרילוגיית רעידת האדמה" (או "טרילוגיית קוקר"), "טעם הדובדבן" – שזיכה אותו בפרס דקל הזהב, ו"הרוח תישא אותנו".
הפארק הלאומי קזירנגה
פאונה
מבין העופות ישנם ממגוון שלם ביניהם עופות מים שונות כמו ברווזיים שונים, שלדגיים, שקנאים וחסידות כמו מרבו ענק וכן כמה חופמאים. מבין הדורסים ישנם נשרים כמו נשר הודי, נשר צר-מקור ונשר בנגלי, עיטים כמו עיטם לבן זנב, עיטם עקוד-זנב, עיט שמש, עיט צפרדעים, נץ דגים אפור-ראש ובזים כמו בז אדום.
הטוראדור האיום
מוזיקה
הסרט משתמש במנגינות מהאופרה כרמן של ז'ורז' ביזה משנת 1875. הוא משתמש גם בתמציות קצרות מיאנקי דודל דנדי, "Ciribiribin" ושירים ללא מילים.
זלמן יפרויקין
ביוגרפיה
יפרויקין היה עורך פורה ביידיש ובאנגלית. הוא השתתף בעריכת אנציקלופדיות יהודיות ביידיש, וכן ערך כתב עת יהודי חינוכי באנגלית. בשנת 1943 ייסד וערך עיתון ילדים יהודי בניו יורק בשם "קינדער צייטונג" (יידיש: "עיתון ילדים"). במשך שנים הוציא וערך ספרי מקראות ביידיש לילדים, ובהם כאלה שנפוצו לא רק באמריקה אלא גם באירופה, בפולין ובמזרח אירופה שבין שתי המלחמות.
ITIL
מתודת ITIL
מתודת ITIL זו שיטה לניהול IT, מבוססת על ניסיון מצטבר. המתודה מגדירה תהליכי עבודה, נוהלי עבודה, משימות ורשימות שנועדו לגשר בין המטרות האסטרטגיות של הארגון לשיטת העבודה של אגף מערכות המידע. שיטת העבודה המומלצת על ידי מתודת ITIL היא יצירת יחסי ספק-לקוח בין מומחי המחשוב למשתמשי המחשב והלקוחות, והתמקדות במתן שירות טוב. בעזרת השיטה ניתן להקטין את מספר תקלות המיחשוב ולטפל מהר בבעיות, תוך שמירת שביעות רצון הלקוחות. המתודה מופצת בעולם על ידי פורום itSMF, שהוא מעין User Group של ITIL.
התהליכים של ITIL 2011
בגרסה הנוכחית של מתודת ITIL ישנם 26 תהליכי עבודה ו-4 פונקציות, והם מרוכזים ב-5 ספרים שמתארים את השלבים במחזור החיים של שירותי ה-IT:
מתודות ניהול דומות
מתודת ITIL היא רשימה של המלצות, כך שכל ארגון מאמץ רק את ההמלצות שמתאימות לו. ספרי ITIL מכילים גם הסברים כיצד ניתן ליישם כל אחת מההמלצות, ואת הלוגיקה שמאחורי כל המלצה. סיבה זו הפכה את ITIL למתודה פופולרית בעולם. המתודה מסייעת ליישם ולשפר את מצב הארגון.
Acqua Panna
אקווה פאנה (באנגלית: Acqua Panna) הוא מותג מים מינרליים איטלקי המיוצר על ידי חברת נסטלה.
אורג תאו לבן-ראש
מבנה חברתי
ציפור חברתית. מתלהק לקבוצות של 3–6 פריטים. לעיתים נצפה ביחד עם מינים של זרזיריים.
תוכנית האמירויות הפלסטיניות
רקע, הנחות ורציונל
שלטון לגיטימי הוא בדרך כלל שלטון המקובל על העם, בהיותו מתוך הרוב השבטי הקיים במדינה ופועל למענו.
במדינה הומוגנית מבחינה אתנית/שבטית, שלטון לגיטימי הוא כזה שנתפס בעיני העם ובעיני השליט כממשיך את תפקיד ראש השבט. שלטון זה יהיה פחות מושחת וידאג לבני עמו על בסיס העיקרון השבטי לפיו בשעת בצורת ראש השבט אוכל אחרון: הכוח נובע מהסמכות ולכן השלטון פועל מתוך אחריות ישירה לנתיניו.
צריח (שחמט)
צורתו של הצריח ושמו גזורים ממגדלים מבוצרים ששובצו בביצורי העת העתיקה וימי הביניים.
תוכנית האמירויות הפלסטיניות
ביקורת
התנגדות רבה יצאה מפובליציסט והמומחה בנושא הסכסוך הישראלי-פלסטיני, שאול אריאלי. הוא טוען שכיוון שקידר רוצה להשאיר לישראל את מזרח ירושלים ולספח את בית לחם ואת "המרחב הכפרי", גם הפוליטיקאי וחבר הכנסת לשעבר, מוסי רז ביקר את התוכנית וטען שאין בסיס לחלוקה לאמירויות כיוון שלמרות טענת קידר, הפלסטינים כן רואים בעצמם עם ויש ביניהם קשרי נישואים המוכיחים זאת.
הפיגוע במייק'ס פלייס
חקירת הפיגוע
השניים הגיעו מעזה לתל אביב במכוניתה של עיתונאית איטלקייה, שלא הייתה מודעת לכוונותיהם, תוך ניצול העובדה שכלי רכב של עיתונאים זרים אינם נבדקים בקפידה.
בתרבות
בשנת 2015 יצא לאור רומן גרפי בשם "מייק'ס פלייס: סיפור אמיתי על אהבה, בלוז, וטרור בתל אביב" (MIKE'S PLACE: A True Story of Love, Blues, and Terror in Tel Aviv) מאת הקומיקסאי קורן שדמי המבוסס על הפיגוע והאירועים שקדמו לו.
מייסדי תל אביב
ניסן בלוצרקובסקי ופסיה
ניסן נולד בברדיצ'ב ב-1857, לארץ ישראל עלה ב-1906. הוא היה בעל בית מלאכה לברזל. בנה את ביתו ליד בית חתנו (בן זוגה של בתו, שרה בלומה) דוד סמילנסקי. ואירח בו את בית הכנסת הראשון בתל אביב.
יוסף נסים ובייה מזרחי
יוסף נסים נפטר ב-1957.
יצחק ואולגה פרנק
יצחק פרנק עלה מרוסיה בשנות ה-80 של המאה ה-19. הוא היה מוזיקאי וניגן בתזמורת הראשונה בארץ ב-1894. הוא היה גם סוחר עצים והיה שותף להפקת המחזה "שולמית" מאת אברהם גולדפדן, שהועלה ב-1894 בבית החרושת של ליאון שטיין. בהצגה שיחקה אולגה סלוצקין מחדרה. יצחק נשא לאשה את אולגה שנחשבה ל"פרימדונה של היישוב". שניהם ניגנו ואף ילדיהם ניגנו בפסנתר ובכינור. בשנת 1912 מכרו את ביתם לחייקל שיף וירדו מן הארץ לז'נבה בשל רמת החינוך הירודה בארץ, לדבריהם, ועקבותיהם נעלמו. במבנה שהיה ביתם ממוקם מוזיאון הרצלילינבלום.
משה רסקין
בעת פרעות תרפ"א (1921) התקיף המון את המפעל והרס אותו כליל. משה רסקין עצמו הוסתר על ידי בעל הבית הערבי. אשתו, שושנה רייזל, הזעיקה את כוחות ההגנה לחפש ולהציל את בעלה. כיוון שעם המפעל אבד כל הונה של המשפחה התיר מאיר דיזנגוף למשפחה לפתוח חנות מכולת ברחוב ליליינבלום. הייתה זו המכולת הראשונה בתל אביב הקטנה.
כוח המשימה של ארצות הברית בסיביר
כוח המשימה
על אף שגנרל גרייבס הגיע לסיביר רק ב-4 בספטמבר 1918, כ-3,000 חיילים נחתו בוולדיווסטוק בין ה-15 ל-21 באוגוסט. עם הגעתם הם חולקו לשמירות לאורך המסילה מוולדיווסטוק עד אוסוריסק הצפונית יותר.
נודל (סרט)
הפקה
באוצ'י צ'ן, שמגלם את הילד הסיני שנותר תחת חסותה של גיבורת הסרט, נבחר בתחילת 2006 לתפקיד, מתוך 2,000 ילדים שעשו אודישנים בסין, מדינה שבה גם צולמו חלקים מהסרט.
ג'וגינג
היסטוריה
מקור המילה "ג'וג" (Jog) הוא באנגליה באמצע המאה ה-16. האטימולוגיה של המילה אינה ידועה. בשנת 1593 כתב ויליאם שייקספיר באילוף הסוררת, "ייתכן שאתה רץ בזמן שהמגפיים שלך ירוקים" ("you may be jogging whiles your boots are green"). בשלב זה, המילה בדרך כלל התייחסה לעזיבה.
למור עדין
הם חיים בקבוצות של שלושה עד חמישה פרטים, המורכבים לרוב מזכר, נקבה או שתיים וצאצאיהם. הם מתקשרים בעזרת מגוון צלילים.
למורי הבמבוק קיבלו את שמם מכיוון שהחזרן מהווה את עיקר מזונם של רוב בני הסוג. אלו נוהגים להיזון באופן כמעט אקסקלוסיבי מבני סדרת הדגנאים: רוב המינים ניזונים במשך 85% מזמנם מחזרן. הבאנדרו ניזון במשך כמעט כל (95%) זמנו מפפירוס, קנה ועשבים שונים. טרם הוברר כיצד יכולים יצורים כה קטנים למלא את צורכיהם האנרגטיים מתוך התבססות על מזון כה דל אנרגיה.
נציבות שוויון זכויות לאנשים עם מוגבלות
הנציבות כוללת חמש מחלקות: לשכה משפטית, מחלקת שילוב בקהילה, מחלקת שירות לאזרח, הסברה, הדרכה, תקשורת וניו מדיה ומחלקת נגישות. בנציבות פועלת ועדה מייעצת שרוב חבריה הם אנשים עם מוגבלות.
הכתרה
בעולם העתיק
טקס ההכתרה לא הפך פופולרי שכן בעת ההכתרה מקבל המלך את הכתר מאדם אחר - ועל כן ברומא, נשאלה השאלה מי הבכיר מהקיסר שיכול להכתירו למלך. שאלה זו נפתרה במאה החמישית באימפריה הביזנטית, כאשר נקבע שאת הקיסר יכתיר הפטריארך של קונסטנטינופול - הכתרה באופן זה בוצעה לראשונה בשנת 450, אז הוכתר מרקיאנוס לקיסר.
ימי הביניים
כאשר התחילו לערב את הכנסייה הפך הטקס לסאקרום (Sacrum) מלטינית sacer, sacra, sacrum, כלומר קדוש או קדושה. המלך היה מבטיח שהוא ישמור ויגן על הכנסייה, על רכושה, על אנשיה ועל העניים. היה מתבצע טקס המשיחה בשמן המשחה המקודש ואז היה המלך מקבל את סמלי המלוכה: הכתר שמסמל את הכתרתו, החרב להילחם בעושי הרע וטבעת שמסמלת ברית בין הכנסייה למלך. אחרי המשיחה היה המלך הופך למלך בחסדי האל (gratia dei rex).
טקס ההכתרה
במהלך הטקס מונח כתר על ראשו של המלך וכן לרוב מוענקים לו סממני מלוכה אחרים כגון גלובוס מלוכה ושרביט.
פלסטין: שלום ולא אפרטהייד
"המטרה האולטימטיבית"
"המטרה האולטימטיבית של ספר זה היא להציג עובדות על המזרח התיכון שלרוב אינן מוכרות באמריקה, כדי לעודד דיון ולעזור לחדש את שיחות השלום (שמוקפאות כבר שש שנים) שיוכלו להוביל לשלום קבע בין ישראל לשכנותיה. תקווה נוספת היא שיהודי ארצות הברית ואמריקאים אחרים המזדהים עם מטרה זו יקבלו תמריץ להביע את דעתם, אפילו בפומבי, ואולי כעמדה משותפת. הייתי שמח לעזור במאמץ זה."
תזה: כיצד להשיג "שלום קבע במזרח התיכון"
בפרק הסיכום של הספר קרטר קורא לחדש את תהליך השלום כדי לסיים את הסכסוך הישראלי-פלסטיני, אותו הוא מכנה "טרגדיה מתמשכת", בהתבסס על שלוש "דרישות מפתח" הבאות:
סקיקלאד
ביוגרפיה
שמה של הלהקה נלקח מהשימוש בעירום בטקסים פולחניים של דת הויקה, בה הפולחן נעשה מילולית כשהמשתתפים עטופים (clad) רק בידי השמיים (sky), כסימן לשוויון. השם מעיד על הנטייה הדתית של חברי הלהקה, כמו גם על אמונותיהם הסוציאליות, כמו שנכתב בשירם Skyclad מאלבומם הראשון:
דעות
הלהקה מוכרת במשחקי המילים המתוחכמים שלה, ברמיזות הדו־משמעיות ובאזכורים ליצירות ומקרים היסטוריים מפורסמים, כשאפשר לקחת לדוגמה את Womb of the Worm ואת Vintage Whine, אף על פי שהדבר הומעט במקצת מאז החל רידלי לכתוב את השירים, שמעדיף גישה ישירה הרבה יותר במשחקי המילים.
שלמה טנאי
ביוגרפיה
בשנת 1947 הופיע ספר שיריו הראשון "פגישת האוהבים" עם ציורים של אשתו. באותה שנה הוא נסע ללמוד עיתונאות בצרפת, וחזר שנה לאחר מכן בשנת 1948, בעת קום המדינה. הוא שימש ככתב צבאי של "הארץ" וסיקר בעיקר את חזית הדרום. עקב כך הוא היה הראשון שתיאר ותיעד את מבצע עובדה אשר התרחשה ב-1949.
הפונדקאים
היסטוריה
במקביל לנגינתו בלהקה זו, ניגן שי טוחנר בארץ עם וירטואוז החליליות אלישע אבשלום עד שההרכבים אוחדו. בשנת 1981 פגשו חברי הלהקה את יונתן מילר ופול מור והחליטו ללכת לכיוון יותר מקצועי דבר שהביא לפרישתו של דייוויד מנצ'ר מהלהקה. בשלב זה דייוויד סטייסי חזר לבריטניה לצורך השלמת לימודיו הגבוהים בארכאולוגיה ואז נוצר ההרכב הקלאסי שמנה את ד"ר דייוויד דקלבאום, שי טוחנר, פול מור, יונתן מילר, אלישע אבשלום ודייוויד גולד הקונטרבסיסט יליד ליברפול. בסוף שנת 1981 השתתפה הלהקה בסרט הטלוויזיה "עמק הנהר האדום" בבימוי דן בירון יחד עם מספר זמרי צמרת בארץ באותה תקופה, והדבר הביא ללהקה את פרסומה. בסרט השתתפו בין השאר מתי כספי, ריקי גל, בני אמדורסקי, דורי בן זאב, דפנה ארמוני ועוד.
קישורים חיצוניים
אתרים עכשוויים של חברי הלהקה:
שלי בובריצקי
ביוגרפיה
בובריצקי לומדת שחייה אמנותית מגיל 5. בעבר עסקה גם בשחייה רגילה ובהתעמלות אמנותית.
אמנסטי אינטרנשיונל
שנות השמונים (1980)
לקראת סוף העשור, מספרם הגדל והולך של פליטים ברחבי העולם הפך למוקד פעילותו של הארגון, בעוד שרבים מפליטי העולם באותה תקופה נעקרו עקב מלחמה ורעב. בהקפדה על המנדט שלו, אמנסטי אינטרנשיונל התרכז באלה שנאלצו לברוח בגלל הפרות זכויות האדם שאותן ביקש למנוע. הוא טען כי במקום להתמקד בהגבלות חדשות על כניסתם של מבקשי מקלט, על הממשלות לטפל בהפרות זכויות האדם אשר הכריחו אנשים לברוח משטחן.
2017
אמנסטי אינטרנשיונל תמכה באמנה של האו"ם בנושא איסור נשק גרעיני. ג'יימס לינץ', ראש בקרת נשק וזכויות אדם של הארגון, אמר: "אמנה היסטורית זו מקרבת אותנו צעד נוסף לעולם חופשי מאיומי הנשק הגרעיני, הנשק ההרסני וחסר ההבחנה הגדול ביותר שנוצר אי פעם".
2018
ב-30 באוקטובר 2018 אמנסטי קרא לעצור ולהעמיד לדין את כוחות הביטחון הניגרים בטענה כי השתמשו בכוח מופרז נגד מפגני השיעה במהלך תהלוכה דתית שלווה סביב בירת המדינה, אבוג'ה אשר במהלכה, לפחות כ-45 נהרגו ו-122 נפצעו. בנובמבר 2018 דיווח אמנסטי על מעצרם של 19 פעילי זכויות ועורכי דין ומעלה במצרים. המעצרים בוצעו על ידי השלטונות המצריים כחלק מהאכיפה המתמשכת של המשטר על חילוקי דעות כלפיו. אחת מהנעצרות הייתה הודה עבד אל-מונאים, עורכת דין לזכויות אדם בת 60 וחברה לשעבר במועצה הלאומית לזכויות אדם. אמנסטי דיווחה כי בעקבות המעצרים התיאום המצרי לזכויות וחירויות (ECRF) החליט להשעות את פעילותו בשל הסביבה העוינת כלפי החברה האזרחית במדינה. ב-5 בדצמבר 2018 אמנסטי אינטרנשיונל גינתה את הוצאתם להורג של הרוצחים איהר הרשנקו וסיאמיון ברז'נוי (אשר ביולי 2017 גזר בית הדין האזורי במהיליאו גזר דין מוות על ברז'נוי יחד עם איהר הרשנקו, באשמת רציחות מרובות שבוצעו לכיסוי תוכניות הונאת נדל"ן) בבלארוס אשר נורו למרות בקשת ועדת זכויות האדם של האו"ם לעיכובם.
מופעי זכויות אדם
"!Human Rights Now" היה סיבוב הופעות עולמי שכלל 20 מופעים מטעם אמנסטי אינטרנשיונל שהתקיים במשך שישה שבועות בשנת 1988. במהלכו, לא נערך גיוס כספים לארגון אלא להגברת המודעות הן להצהרת זכויות האדם האוניברסליות במלאת 40 שנה להיווסדותה והן לעבודתו של אמנסטי אינטרנשיונל בדומה לסבב ההופעות הקודם מטעמו. במופעים הוצגו ברוס ספרינגסטין, להקת "E Street Band", סטינג, פיטר גבריאל, טרייסי צ'פמן ויוסו נ'דור, ואמנים אורחים מכל אחת מהמדינות בהן נערכו המופעים (הממלכה המאוחדת, צרפת, הונגריה, איטליה, ספרד, קוסטה ריקה, ארצות הברית, קנדה, יפן, הודו, זימבבואה, חוף השנהב, ברזיל וארגנטינה).
ולדימיר אנטונוב-אובסיינקו
ולדימיר אנטונוב-אובסיינקו (ברוסית: Владимир Александрович Антонов-Овсеенко; 21 במרץ 1883 צ'רניגוב - 10 בפברואר 1938) היה מהפכן, פוליטיקאי וקצין סובייטי. הוצא להורג במהלך הטיהורים הגדולים, נוקה מכל אשמה בשנת 1956.
תקופת המהפכה ומלחמת האזרחים
לאחר מהפכת פברואר, אנטונוב-אובסיינקו יכל לחזור לרוסיה. כאשר הגיע לסנקט פטרבורג ביוני 1917 הוא הצטרף מיד לבולשביקים. בהיותו בעל רקע צבאי, הוא נשלח להלסינקי בה היה בסיס גדול של הצי הבלטי. הוא היה בין הנואמים הבולטים בוועידה של סניפי הבולשביקים שנערכה בסוף יוני ובין המארגנים הראשיים של פעולות בולשביקיות במהלך משבר יולי. לאחר המשבר, הוא נעצר ביחד עם פיודור רסקולניקוב. ב-4 בספטמבר 1917 הוא שוחרר בערבות והוצב כקומיסר ליד מושל דוכסות הגדולה של פינלנד. במהלך ספטמבר-אוקטובר הוא היה שותף לכל הפעילויות הבולשביקיות בקרב הצבא שהוצב באזור פטרוגרד והדוכסות הגדולה של פינלנד. לאחר שסובייט פטרוגרד הקים וועדה צבאית, אנטונוב-אובסיינקו היה בין החבריה הבולטים. ב-23 באוקטובר (5 בנובמבר) אנטונוב-אובסיינקו דיווח שחיל המצב בבירה מצדד בהעברת השלטון לסובייט, תומכי הבולשביקים מצטיידים בנשק ופעילות של מטה הפיקוד הצבאי בפטרוגרד שותקה. בהיותו מזכיר הוועידה הצבאית, הוא היה שותף פעיל בהפיכה צבאית וכיבוש ארמון החורף. הוא פיקד על הכוחות שתפסו את הארמון ועצר את חברי ממשלת המעבר. במהלך הוועידה השנייה של הסובייטים, הוא הודיע על המצער ומעבר השרים למבצר פטרופבלובסקיה. במהלך מתקפת נגד שאורגנה על ידי אלכסנדר קרנסקי ופיוטר קרסנוב אנטונוב-אובסיינקו היה סגן מפקד של הכוחות הבולשביקים. בתקופת 9 בנובמבר - דצמבר 1917 הוא היה מפקד הפיקוד הצבאי בפטרוגרד.
בשנת 1919 הוא עזב את הצבא האדום והיה אחראי על משרדים אזוריים אזרחיים שונים.
לאחר מלחמת האזרחים
במהלך מלחמת האזרחים בספרד אנטונוב-אובסיינקו מונה לקונסול הכללי בברצלונה. במקביל הוא פעל כיועץ צבאי. בהתאם לעדויות הוא תמך בארגונים אנרכיסטים וטרוצקיסטים בניגוד למדיניות הכללית של ברית המועצות. בשנת 1937 הוא הוחזר למוסקבה.
ג'ורג' נתניאל קרזון
שנים ראשונות והמסעות באסיה
קרזון הרבה לנסוע למסעות ארוכים ברחבי אסיה. ב-1888 נסע לרוסיה ולמרכז אסיה, ב-1889 לאזור ממלכת פרס, ב-1892 לסיאם, קוריאה ו"הודו-סין הצרפתית" (וייטנאם, קמבודיה). ב-1894 יצא למסע נועז לאפגניסטן, הינדו-כוש והרי פמיר. בעקבות מסעותיו פרסם מספר ספרים וזכה למדליית זהב של החברה הגאוגרפית המלכותית עבור מחקרו על מקורות הנהר אמו דריה, כמו כן התמחה בגאופוליטיקה של אסיה, בעיקר בהקשרים של הבטחת שליטת האימפריה הבריטית בהודו ובמרכז אסיה מול השאפתנות של האימפריה הרוסית ("המשחק הגדול"). התזה של קרזון הייתה שהאימפריה הרוסית, שהחלה במתיחת קו המסילה הטרנס-כספית לאורך תוואי דרך המשי והשיגה בכך עליונות כלכלית וצבאית במרכז אסיה, מהווה את הסיכון העיקרי להודו הבריטית. לפיכך, גרס כי על בריטניה לבצר את הקשר עם הודו דרך פרס והמפרץ הפרסי, כמשקל-נגד להתבססות רוסיה מצפון.
מושל הודו
ב-1905, לאחר שנבחר לכהונה נוספת כמושל הודו ב-1904, החליט קרזון להפריד את בנגל המזרחית המוסלמית מבנגל המערבית, ההינדואיסטית על מנת לייעל את הממשל. צעד זה חולל גם של התנגדות, תוך טענת הודים למגמה בריטית של "הפרד ומשול", תוך שיסוי הינדים ומוסלמים אלה באלה. קרזון נאלץ לעזוב את משרתו בטרם עת ולשוב לבריטניה. בנגל אוחדה מחדש ב-1911.
בית הלורדים ומלחמת העולם הראשונה
ב-1908 נבחר קרזון לבית הלורדים, הוביל את ההתנגדות למתן זכות הצבעה לנשים ועמד בראש "הליגה האנטי-סופרז'יסטית". כמו כן כיהן בתקופה זו שבין תפקידים פוליטיים כנשיא (צ'נסלור) של אוניברסיטת אוקספורד וכנשיא החברה הגאוגרפית המלכותית.
שר חוץ
בנוסף סייע קרזון ביצירת הממלכה ההאשמית הירדנית (1921) ובעצמאות מצרים (1922) והשפיע רבות על מדיניות החוץ של בריטניה במזרח התיכון.
ציונות מעשית
תוכנית אוגנדה כפתרון לשאלת היהודים
בקיץ 1903 התקיים בקרב האגודות הציוניות ברחבי העולם ויכוח נוקב סביב "תוכנית אוגנדה" - תוכניתו הטריטוריאלית של הרצל לפתרון בעיית היהודים. למרות הלחצים אשר הפעיל הרצל, תמכו אגודות רבות בעמדתו הנגדית של אוסישקין לפיה רק בארץ ישראל ניתן לפתור את בעיית היהודים. באפריל 1904 התקיים בווינה כינוס של הוועד הציוני הגדול. הכינוס כונה "וועידת ההתפייסות", והנושא המרכזי שנדון בו הייתה פרשת אוגנדה. הכינוס הסתיים בהבטחת הרצל להמשיך לדבוק בארץ ישראל, יחד עם זאת הוחלט להוציא משלחת שתבדוק אם השטחים אשר במערב אפריקה ראויים ליישוב יהודים. מכאן שהמאבק בין הרצל לבין יריביו בראשות אוסישקין וראשי התנועה הציונית ברוסיה עדיין לא הוכרע.
לאחר מותו הפתאומי של הרצל ביולי 1904 גברה המבוכה סביב המחלוקת, והמאבק בין הזרם המעשי לבין הזרם המדיני החריף. בקונגרס הציוני השביעי אשר התכנס בקיץ 1905 בבזל נקבע כי רק בארץ ישראל ובטריטוריות הסמוכות לה ניתן להגשים את הרעיון הציוני וכי העבודה המעשית בארץ ישראל תעמוד במרכז פעולתה של התנועה הציונית. התומכים בהתיישבות בארץ ישראל ניצחו בעוד שהתומכים בתוכנית אוגנדה ספגו מפלה ניצחת, הודיעו על פרישתם מההסתדרות הציונית והודיעו על הקמת הסתדרות ציונית טריטוריאלית.
תמיכת הברון ג'יימס אדמונד דה-רוטשילד
המתיישבים נתקלו בקשיים רבים הואיל ולא היו רגילים לעבודת אדמה, בנוסף תנאי האקלים הקשים והמחלות לא אפשרו להם להתפרנס מעבודתם. השלטונות הטורקיים לא נתנו אישורי עלייה, ועבור כל אישור בנייה או/ו קניית אדמה דרשו בקשיש (שוחד). המתיישבים הערביים לא אהדו את המתיישבים, הם פשטו על המושבות ושדדו את רכושן. כתוצאה המושבות הגיעו למשבר כלכלי ונזקקו לתמיכת הברון אדמונד דה-רוטשילד אשר הסכים לתמוך במושבות מבחינה כלכלית.
הברון לא רק תמך במושבות קיימות, אלא גם קנה אדמות והקים עליהן מושבות חדשות בהן ביסס את תעשיית היין אשר הפך לענף ייצוא מצליח. הברון אשר רצה כי המושבות תהיינה רווחיות הביא פקידים מצרפת כדי שינהלו את כל ענייני המושבה. הפקידים חילקו תמיכה כספית למשפחות, הכניסו פועלים ערביים למושבות בשל ניסיונם בעבודה חקלאית ובשל היותם כוח עבודה זול. הם גם הכניסו שומרים ערביים למושבות. כתוצאה איבדה המושבה את האופי הלאומי-חלוצי שלה והפכה למפעל פילנתרופי (מפעל נתמך). הפקידים גירשו מהמושבות כל מי שהתנגד למדיניותם. בנוסף מבחינה לאומית עצרה מדיניות הברון את התפתחות היישוב משום שבמקום לפתח חיים עצמאיים נוצרה תלות לא רק בכספי הברון ובפקידיו, אלא גם בעבודה ערבית ובשמירה ערבית. אף על פי כן, הברון הציל את המושבות ממשבר, הגדיל את מספר המושבות והביא להתפתחות חקלאות חדשה בארץ. ב-1899 מסר הברון את ניהול המושבות לחברת יק"א אשר החזירה את הניהול העצמי למושבות, וזו הביאה להתעוררות חדשה במושבות.
הגורמים לעלייה
לאחר פרעות קישיניב הבינו צעירים יהודים רבים כי אין להם עתיד ברוסיה. רבים מהם היו סוציאליסטיים שהאמינו כי המהפכה תשנה לטובה את מצב היהודים ברוסיה, אך כישלון מהפכת 1905 הסב להם אכזבה מרה, לכן רבים מהם נענו לקריאתו של יוסף ויתקין לעלות ארצה במטרה לבנות כאן חברה עצמאית ושוויונית. הם האמינו כי על ידי חזרה לעבודת האדמה וחיים של שיתוף יגדל בארץ אדם חדש החי על עבודתו וקשור לאדמתו. "... העבודה העברית היא אחד העיקרים של תחיית עמנו בארצנו. כשם שאי אפשר לעם לחיות בלי שפה לאומית ובלי קרקע תחת רגליו, כך אי אפשר לו לעם שלא יהיה בו המון עובד, פועלים משלו".
העלייה השלישית והישגיה (1923-1919)
כאמור, החיפוש אחר מסגרות לחיי שיתוף השתלב אצל אנשי העלייה השלישית במגמה ליצור חברת מופת אשר מתבססת על גאולת הקרקע ועל עבודת האדמה. שאיפות אלו הולידו צורות חדשות של התיישבות חקלאית בארץ ישראל: הקיבוץ ומושב העובדים.
עונת 1997/1998 בפרמייר ליג
עונת 1997/1998 הייתה העונה השישית של פרמייר ליג שהיא הליגה האנגלית הבכירה בכדורגל. העונה החלה ב-9 באוגוסט 1997 והסתיימה ב-9 במאי 1998.
כדורגלנים מצטיינים
דניס ברגקאמפ מארסנל זכה בפרס כדורגלן השנה של התאחדות עיתונאי הכדורגל האנגלית.
סלע התאדות
סלעים אוופוריטיים בישראל
בישראל ישנן שתי קבוצות עיקריות של סלעים אוופוריטיים: הפרט התיכון של תצורת מוחילה (גבס ואנהידריט) החשופה במכתש רמון ותצורת סדום (מלח) החשופה בהר סדום.
ריקי דסקל
פעילות בתחום התיאטרון
כבר בשנתה האחרונה כסטודנטית למשחק, החלה להופיע בתיאטרון באר שבע; "בית ברנרדה אלבה" בבימוי יורם פאלק, "הבט אחורה בזעם" בבימוי ערן בניאל ועוד. כמו כן שיחקה בתיאטרון חיפה, הבימה ובמספר הפקות קולנוע וטלוויזיה.
רוי קלארק
קריירה
קלארק יצר וכתב דרמת פנטזיה בשם "The Wanderer" בכיכובו של בריאן בראון עבור ערוץ Sky One. ב-1974 יצר את הסיטקום "Oh No, It's Selwyn Froggitt!" וכתב את פרק הפיילוט. אבל את שאר הסדרה כתב אלן פלייטר. לקולנוע כתב קלארק את התסריט לסרט "Hawks" משנת 1988. עוד כתב את התסריט לסרט הטלוויזיה "A Foreign Field" מ-1993.
הילדה זלוסצר
פרופ' הילדה (הילדגרד) זלוסצר (Hilde Zaloscer; 1903 טוזלה, האימפריה האוסטרו-הונגרית – 1999 וינה, אוסטריה) הייתה היסטוריונית, מומחית לתולדות האמנות, אגיפטולוגית, קופטולוגית, וסופרת יהודיה-אוסטרית.
תולדות חייה
זלוסצר למדה היסטוריה ותולדות האמנות באוניברסיטת וינה וקיבלה תואר דוקטור ב-1926. בשנים 1927–1936 ערכה את כתב העת הידוע לאמנות "בלוודר", לימדה במוסדות להשכלה גבוהה ושמה הלך לפניה בקרב חוגי האמנות באוסטריה ובגרמניה. זלוסצר הייתה מקורבת לחתן פרס נובל לספרות תומאס מאן ולחוגו האמנותי, ואף פרסמה מספר ספרים ומאמרים על יצירותיו של מאן.
ספריה "פורטרטים מהמדבר", "האמנות במצרים הנוצרית", "מפורטרט המומיה לאיקון" ו"על ראשית האמנות הקופטית" (גרמנית, תורגמו לשפות שונות) הפכו לספרי בסיס ויסוד בתחום תולדות האמנות המצרית.
רוסטוק
רוסטוק היא עיר עצמאית והגדולה ביותר בערי מדינת מקלנבורג-מערב פומרניה שבגרמניה. רוסטוק שוכנת על גדות נהר הווארנו, רובע וארנמינדה בצפון, המרוחק 16 ק"מ ממרכז העיר, שוכן ממש על שפת הים הבלטי, והוא אחד הנמלים המרכזיים בגרמניה. בעיר ממוקמת אוניברסיטת רוסטוק, שהיא מהאוניברסיטאות העתיקות בעולם ואחת מהעתיקות בצפון אירופה ואזור הים הבלטי.